**Referat fra styremøte BHSK 10.6.2024 (teams, 20:30)**

Til stede: Lisa, June, Cathrine, Helle og Julie

Frafall: Sverre, Silje, Sandra, Hedda

16/24 – godkjenne forrige referat

Vedtak: godkjent uten anmerkninger

17/24 – gjennomgang av nytt utkast til avtale med drift v/ Cathrine og June

Styret har gjennomgått forslaget og bearbeidet det.

**Vedtak:** Cathrine sender nytt forslag til Drift og følger opp saken. Cathrine, June og Helle deltar i et eventuelt arbeidsmøte med drift ved behov.

18/24 – gjennomgang/ forberedelse til generalforsamling i BHSK Drift AS

Styret har lest de utsendte dokumentene vedlagt innkallingen fra BHSK drift AS og besluttet følgende:

**Vedtak:** se punktene under

Aksjonær representeres (med fullmakt fra styret i Bruråk hestesportsklubb, se vedlegg) av June Bjørnvik og Helle Bjørnsrud.

**Punkt 2. Godkjenning av innkalling og dagsorden**

Det må bemerkes at *punkt 5 valg av styremedlemmer* bør gjøres avslutningsvis. Styrevalg listes opp som siste punkt på dagsorden i Altinn og Brønnøysundregisterets mal for ordinær generalforsamling.

**Punkt 7. Eventuelt**

1. Aksjonær godtar ikke vedtektsendring § 5 i vedtektene til BHSK Drift AS. Styremedlemmer skal sitte i 2 år jmf Aksjeloven. Det er ønskelig at styremedlemmer stiller til gjenvalg for å beholde kontinuitet i driftstyret.
2. Aksjonær kan ikke vedta et fast honorar til styremedlemmer, dette må inn i budsjett og kun utbetales/ fratrekkes stalleie dersom det er dekning for det i BHSK drift AS sitt budsjett og regnskap. Det kan gis inntil 600 kr i honorar per styremedlem månedlig. Det kan gis inntil 1200 kr i honorar til kasserer månedlig.

**Valg av styre:**

*Nåværende styre (registrert i Brønnøysundregisteret):*

Julie Leonardsen (på valg, ønsker ikke gjenvalg)

Marthe Valland (på valg, ønsker gjenvalg)

Silje Engesvik (på valg, ønsker gjenvalg)

*Nytt styre:*

Sigbjørn Brevik (klubbrepresentant, valgt på ekstraordinært ÅM i klubb 10.6.2024)

Svein Puntervold (klubbrepresentant, valgt på ekstraordinært ÅM i klubb 10.6.2024)

Silje Engesvik (kan også gå ut av styret og kun være daglig leder, bestemmes på GS)

Marthe Valland (kasserer)

Siv Anette Bolgnes eller Ole Bjørn Nordland (bestemmes på GS)

Det valgte styret i BHSK drift AS kan selv velge sin leder. Dette må gjøres på årsmøtet og protokollføres etter krav til registrering i Brønnøysundregisteret. Alle medlemmer av driftstyret skal formelt registreres i Brønnøysundregisteret. Styret kan ha samarbeidspartnere, arbeidsgrupper ol.

**19/24 – vanningsanlegg storehall**

Vanningsanlegg fungerer ikke etter vinteren og det er brudd/ lekasje i en vannledning. Ole Hogstad utreder saken, bestiller nye deler/ utstyr og styrer arbeidet. Estimert kostnad, 4500 kr.

**Vedtak:** Ole sender faktura på utstyr/ arbeid, Julie følger opp

**20/24 – internett utesekretariat**

Internett i utesekretariat har vært svært ustabilt. Ole Hogstad har utredet saken og trukket ny kabel. Internett virker nå som det skal. Estimert kostnad, 2500 kr.

**Vedtak:** Ole sender faktura på utstyr/ arbeid, Julie følger opp

Styreleder innkaller til nytt styremøte etter sommeren eller tidligere ved behov. Saker løses fortløpende via mail/ FB-gruppa, teams eller telefon.